b"\n_START_ARTICLE_\nSan Diego Country, California\n_START_SECTION_\nKasaysayan\n_START_PARAGRAPH_\nAng pananatili ng mga Europeo sa ngayon ay San Diego County ay nagsimula ng matagpuan ang Mission San Diego de Alcala ng mga Kastila, noong 1769._NEWLINE_Ang San Diego County ay naging bahagi ng Estados Unidos dulot ng Kasunduan ng Guadalupe Hidalgo nooong 1848, na nagwawakas sa Digmaang Mehikano-Amerikano. Ang kasunduang ito ay nagsagawa ng mga bagong hangganan na nagwawakas sa baybayin ng Karagatang Pasipiko na nagdulot ng pag-alis ng isang liga ng mga Kastila sa timog ng dulong katimugang bahagi ng Look ng San Diego, na nag-papasigurado sa Estados Unidos na makuha ang mahusay na natural na daungan._NEWLINE_Ang San Diego County ay isa sa mga tunay na county ng Califonia, at nabuo noong panahon ng pagkakatatag noong 1850. Isinunod ang pangalan nito sa Look ng San Diego, na ipingalan naman bilang pag-alala sa Fransiskanong San Didacus ng Alcal\xc3\xa1, na mas kilala sa Kastila bilang San Diego de Alcal\xc3\xa1 de Henares._NEWLINE_Bilang orihinal na nagawang county noong 1850, ang San Diego Coutny ay may kalakakihan na kinabibilangan ng halos lahat ng timog-silangang California at silangan ng Los Angeles County. Kaya't nakapaloob dito dati ang pangunahing bahagi ng mga county ng Inyo, San Bernardino, Riverside at Imperial._NEWLINE_Naging saksi ang huling bahagi ng ika-19 na dantaon sa maraming pagbabago ng hangganan ng mga county. Ang pinakahuli dito ay ang pagbuo ng Riverside County, noong 1893, at ng Imperial County, noong 1907.\n_START_SECTION_\nHeograpiya\n_START_PARAGRAPH_\nAyon sa U.S. Census Bureau, ang county ay may kabuuang sukat na 11,721\xc2\xa0km\xc2\xb2 (4,526\xc2\xa0mi\xc2\xb2)._NEWLINE_Ang San Diego County ay iba't ibang topograpiya. Sa kanluran bahagi nito ay ang pitongpung milyang baybayin. Mayelong kabundukan naman ang bumubuo sa hilagang silangan, kasama ang Disyerto ng Sonoran sa dulong silangan. Ang Pambansang Kagubatan ng Cleveland ay matatagpuan sa kabuuan ng gitnang bahagi ng county, samantalang ang Anza-Borrego Desert State Park ang bumubuo sa hilagang silangan.\n_START_SECTION_\nMga Pamayanang Urban ng San Diego County\n_START_PARAGRAPH_\nSa San Diego County, karamihan sa mga lungsod urban at mga pamayanan ay nasa bahaging timog ng Interstate 8.\n_START_SECTION_\nDemograpiya\n_START_PARAGRAPH_\nNoong 2006, mayroong 2,941,454 katao, 1,067,846 kabahayan, at 663,449 mag-anak ang naninirahan sa county. ang dami ng tao ay nasa 670 katao bawat milya parisukat (259/km\xc2\xb2). Ang bumubuo sa mga lahi dito ay 52.3% ay mga puti, 10.2% ay Asyano, 5.6% Aprikanong-amerikano, 0.86% mga katutubong amerikano, 0.78% mga lahing Pasipikano, 13% mula sa iba pang mga lahi, at 5% ay mula sa higit o dalawang magkahalong lahi. 29.9% ng populasyon ay Latino."